Huhtikuun alusta lukien palkka sovitellaan yhteen työttömyysetuuden kanssa vasta kun palkka maksetaan. Muutos vähentää viivettä työttömyysajan hakemusten käsittelyssä.

Jos esimerkiksi huhtikuussa tehdyn keikkatyön palkka maksetaan toukokuussa, palkka sovitellaan yhteen toukokuun työttömyysetuuden kanssa. Muutoksen myötä hakijalla on käytössään palkkalaskelma, kun hän tekee työttömyysajan korvaushakemuksen. Lisäksi myös työttömyysetuuden määrään vaikuttava palkkatulo on hakijan käytössä, kun vaikutus työttömyysturvaan syntyy.

Muita muutoksia soviteltuun työttömyysetuuteen ei huhtikuun alusta tule.

Lisätietoja työttömyysetuuden sovittelusta saat omasta työttömyyskassastasi sekä täältä:

Lisätietoja

hallitusneuvos Marjaana Maisonlahti, p. 02951 63288, [email protected]